Հավելված  N   2 
ՀՀ վարչապետի N 1195-Ա
որոշման


ԱՇԽԱՏԱԿԱՐԳ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻՆ ԿԻՑ ՀԱՅԱՍՏԱՆԻ ԳԻՏՈՒԹՅԱՆ ԵՎ ՏԵԽՆՈԼՈԳԻԱՆԵՐԻ ԶԱՐԳԱՑՄԱՆ ԽՈՐՀՐԴԻ ԳՈՐԾՈՒՆԵՈՒԹՅԱՆ

1. Խորհուրդն իր գործունեության ընթացքում ղեկավարվում է Հայաստանի Հանրապետության Սահմանադրությամբ, Հայաստանի Հանրապետության կառա- վարության 2026 թվականի օգոստոսի 20-ի N 1236-Ա որոշումով, Հայաստանի վերափոխման 2050 ռազմավարությամբ և սույն աշխատակարգով։
2. Խորհրդի նախագահը Հայաստանի Հանրապետության վարչապետն է։ Խորհրդի գործադիր մարմնի ղեկավարը նշանակվում է խորհրդի նախագահի կողմից։
3. Խորհրդի անդամների թիվը չի կարող գերազանցել 31-ը։ Խորհրդի անդամները պետք է լինեն պետական կառավարման համակարգի համապա- տասխան քաղաքականության և ռազմավարության մշակման համար պատաս- խանատու գերատեսչության ներկայացուցիչներ և պետական կառավարման համակարգից դուրս գտնվող՝ գիտության, տեխնոլոգիայի և նորարարության ոլորտների հեղինակություն վայելող ներկայացուցիչներ՝ Հայաստանի Հանրա- պետության վարչապետի կողմից նշանակված:
4. Խորհուրդը քննարկում է ԳՏՃՄ կրթության, կիրառական գիտության և տեխնոլոգիաների զարգացման, նշված ուղղություններով պետական ծրագրերի արդյունավետության բարձրացման և փոխկապակցված զարգացման մեխա- նիզմների ներդրման, ինչպես նաև նոր պետական ծրագրերի մշակման, գիտատեխնոլոգիական զարգացման ռազմավարության հետ կապված հարցեր

և քննարկված հարցերի վերաբերյալ առաջարկություններ է ներկայացնում Հայաստանի Հանրապետության վարչապետին։
5. Խորհուրդը կարող է ստեղծել ժամանակավոր աշխատանքային խմբեր՝ ներառյալ տեխնիկական խորհրդատվական խմբերը։
6. Խորհրդի անդամների աշխատանքը հասարակական հիմունքներով է՝ առանց որևէ դրամական փոխհատուցման։
7. Խորհրդի նիստերը հրավիրում և վարում է Հայաստանի Հանրապետության վարչապետը կամ նրա հանձնարարությամբ՝ խորհրդի անդամներից մեկը։ Խորհրդի նիստերը հրավիրվում են ըստ անհրաժեշտության, սակայն ոչ ուշ, քան եռամսյակը մեկ անգամ: Խորհրդի նիստն իրավազոր է, եթե նիստին մասնակցում է խորհրդի անդամների թվի կեսից ավելին:
8. Խորհրդի նիստերի ընթացքում քննարկված հարցերի վերաբերյալ որոշում- ներն ընդունվում են խորհրդի նիստին ներկա անդամների ձայների մեծամաս- նությամբ:
9. Խորհրդի գործադիր մարմինը կազմված է գործադիր մարմնի ղեկավարից և խորհրդի ժամանակավոր աշխատանքային խմբերի ղեկավարներից։
10. Գործադիր մարմնի գործունեությունը համակարգում է գործադիր մարմնի ղեկավարը։
11. Գործադիր մարմնի ղեկավարը՝
1) կազմակերպում է «Նորարարության հայկական» հիմնադրամի ծրագրային առաջարկների ներկայացումը խորհրդին․
2) Հայաստանի Հանրապետության վարչապետին է ներկայացնում խորհրդի՝ մասնավոր հատվածի անդամների թեկնածություններ.
3) կազմակերպում է խորհրդի ժամանակավոր աշխատանքային խմբերի գործունեությունը, ապահովում է շահագրգիռ կողմերի, այդ թվում՝ փորձագետ- ների և միջազգային գործընկերների ներգրավումը.
4) խորհրդին է ներկայացնում աշխատանքային խմբերի գործունեության արդյունքները.
 (
3
)

5) ներկայացնում է գործադիր մարմինը պետական և այլ մարմինների հետ հարաբերություններում.
6) իրականացնում է իր իրավասություններից բխող այլ լիազորություններ։ 12․ Խորհրդի քարտուղարը`
1) մշակում և Հայաստանի Հանրապետության վարչապետին առաջարկու- թյուններ է ներկայացնում խորհրդի նիստերի օրակարգի վերաբերյալ.
2) նիստերի նախապատրաստման նպատակով Հայաստանի Հանրապետու- թյան վարչապետի անունից իրավասու է գործադիր իշխանության մարմիններից ստանալու անհրաժեշտ փաստաթղթեր, նյութեր, ինչպես նաև այլ տեղեկատվություն.
3) ամփոփում և Հայաստանի Հանրապետության վարչապետին է ներկայաց- նում խորհրդի կողմից քննարկված հարցերի շրջանակը, կազմում է խորհրդի նիստի արձանագրությունը։
13. Խորհուրդը գործում է մինչև 2031 թվականի դեկտեմբերի 1-ը:




ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻ
ՂԵԿԱՎԱՐ	Լ. ՄԱԿՈՒՆՑ

